Ak ste už na dovolenke boli a chcete ešte stráviť pekné prázdninové chvíle na Slovensku, určite to neoľutujete. Slovensko je síce malé rozlohou, no nesmierne bohaté na krásu, históriu a zážitky. Či už patríte medzi milovníkov prírody, histórie alebo mestských uličiek s kaviarničkami, určite nájdete miesto, ktoré vás očarí.
1. Výlet na Spišský hrad
Jeden z najväčších hradných komplexov v strednej Európe a pamiatka UNESCO si vás určite získa svojou majestátnosťou. Rozprestiera sa na kopci s nádherným výhľadom na okolie Spiša a ponúka prehliadky hradných múrov, veží a expozícií. V lete sa tu často konajú historické podujatia, ktoré vás prenesú do stredoveku.
2. Turistika vo Vysokých Tatrách
Ideálne miesto na turistiku aj oddych. Vyberte sa na túru na Rysy, poprechádzajte sa okolo Štrbského plesa alebo sa vyvezte lanovkou na Lomnický štít. V každom ročnom období ponúkajú čarovnú atmosféru a nezabudnuteľné výhľady. Do Tatier sa oplatí zájsť v každom ročnom období, samozrejme za vhodných poveternostných podmienok.
3. Výlet do Banskej Štiavnice a okolia
Historické banské mesto zapísané v UNESCO si vás získa svojou romantickou atmosférou. Uličky lemované starými domami, kalvária nad mestom a tajchy ukryté v lese sú ako stvorené na relax a fotografovanie. V lete tu ožíva bohatý kultúrny program a remeselné trhy. Určite odporúčame zájsť na predĺžený víkend s partnerom/partnerkou alebo celou rodinou.
4. Dovolenka v Slovenskom raji
Raj pre turistov, ktorí majú radi dobrodružstvo a prírodu v jednom. Čakajú na vás rebríky, lávky, vodopády a úzke tiesňavy, ktoré preveria vašu odvahu. Medzi najobľúbenejšie trasy Slovenského raja patrí Suchá Belá či Prielom Hornádu. Ak ste odvážnejší, určite skúste Suchú Belú, milovníci vysokých rebríkov si prídu na svoje.
5. Prehliadka Bojnického zámku
Rozprávkový hrad, ktorý poznajú nielen Slováci, ale aj filmári z celého sveta. Romantická architektúra, bohaté interiéry a nádherný park sú ideálne na rodinný výlet. Určite nevynechajte večerné prehliadky, ktoré majú vo vás zanechajú príjemný pocit z atmosféry celého prostredia.
6. Skanzen Čičmany
Dedinka známa svojimi drevenicami s bielymi ornamentmi, určite ste o nej už počuli. Tradičné vzory zdobia nielen domy, ale stali sa aj symbolom slovenskej kultúry. V miestnom múzeu sa dozviete viac o histórii a folklóre regiónu.
7. Oravský hrad
Majestátny hrad postavený na skale nad riekou Orava je pýchou regiónu. Prejdete si stredoveké miestnosti, expozície zbraní a dozviete sa legendy, ktoré sa tu tradujú už stáročia. Výhľad z hradných múrov je tiež nezabudnuteľný. Viac o Oravskom hrade si môžete prečítať na Wikipedii.
8. Demänovská jaskyňa slobody
Jedna z najkrajších jaskýň v Európe vás ohromí stalaktitmi, stalagmitmi a podzemnými jazierkami. Osvetlené siene pôsobia magicky a ponúkajú nádherné prírodné scenérie. Je otvorená počas celého roka, takže je ideálnym cieľom aj v nepriaznivom počasí.
9. Bratislava
Naša metropola spája históriu s moderným mestským životom. Prejdite sa historickým centrom, navštívte Bratislavský hrad a oddýchnite si na nábreží Dunaja. V meste nájdete množstvo kaviarní, galérií a skrytých zákutí, ktoré je potrebné objavovať.
10. Trenčiansky hrad
Dominanta Považia s bohatou históriou a krásnym výhľadom na celé mesto. Spája sa s legendou o omši Zuzany a Omarovej studni. Okolie ponúka aj príjemné kaviarne a prechádzky popri Váhu. Na svoje si tu prídu aj rodiny, ktoré vyhľadávajú atrakcie a preliezky pre svoje ratolesti.
11. Pieniny a splav Dunajca
Pokojná plavba na pltiach po rieke Dunajec je nezabudnuteľný zážitok. Počas cesty sa kocháte výhľadmi na skalnaté bralá a lesy. Ideálne pre rodiny aj romantické výlety vo dvojici. Prečítajte si aj ďalšie tipy na splavovanie na Slovensku.
12. Tatralandia a Bešeňová
Vodné parky, ktoré ponúkajú relax aj zábavu pre všetky vekové kategórie. Teplá termálna voda vás zahreje aj v chladnejších mesiacoch. Po turistike je to ideálne miesto na regeneráciu.
13. Národný park Muránska planina
Menej známy národný park, ktorý však ukrýva množstvo prírodných krás. Rozsiahle lúky, divoké kone a sysle vám spríjemnia turistiku. Je to pokojné miesto ďaleko od masového turizmu.
14. Čo vidieť v Levoči?
Historické centrum zapísané v UNESCO vás očarí zachovalou architektúrou. V Kostole sv. Jakuba nájdete najvyšší gotický oltár na svete od Majstra Pavla. Mesto je ideálne na prechádzku a objavovanie histórie.
15. Zuberec a Múzeum oravskej dediny
Skanzen, ktorý vás prenesie do minulosti Oravy. Drevo a vôňa lesa tvoria autentickú atmosféru. Okolie ponúka krásne turistické trasy, ktoré určite nevynechajte, ak sa odhodláte navštíviť toto miesto.
16. Výstup na Kriváň
Symbol Slovenska a výzva pre turistov. Výstup nie je jednoduchý, no odmena v podobe panoramatických výhľadov stojí za to. Ideálne pre skúsených turistov v dobrej kondícii.
17. Nitra
Jedno z najstarších miest na Slovensku s bohatou históriou. Navštívte Nitriansky hrad a vyberte sa na Zobor, odkiaľ máte krásny výhľad na celé mesto. Nitra je aj centrom kultúrnych podujatí, preto si nezabudnite pred odchodom na výlet zistiť čo sa v meste deje.
18. Kremnica
Mesto mincí s dlhoročnou tradíciou razenia peňazí. Prejdite sa historickým centrom a navštívte starú mincovňu. V okolí nájdete krásne prírodné lokality, ako sú Kremnické vrchy.
19. Hronsek
Malá obec, ktorá ukrýva veľký poklad – drevený artikulárny kostol zapísaný v UNESCO. Jeho architektúra a atmosféra vás prenesú do 18. storočia. Okolie je vhodné aj na cyklovýlety, preto ak vlastníte bicykle, určite ich vezmite so sebou.
20. Tokajská vinohradnícka oblasť
Región na juhovýchode Slovenska známy jedinečným Tokajským vínom. Prejdite sa vinohradmi, ochutnajte miestne vína a spoznajte vinárske tradície. V jeseni má tento kraj svoje čaro, keďže sa začína so zberom hrozna a prípravou vína.
Nezabudnite na bezpečnosť pri výletoch
Výlet po Slovensku môže byť rovnako dobrodružný ako cestovanie do zahraničia. Aj krátka turistika alebo návšteva hradu môže priniesť nečakané situácie v podobe úrazov, náhleho ochorenia či poškodenia batožiny.
Pre pokojnejšiu cestu odporúčame úrazové poistenie OMNIA, ktoré vás ochráni pred finančnými následkami nepríjemných udalostí.